|  |  |  |  |  |
| --- | --- | --- | --- | --- |
|  |  |  |  |  |
| Päivähoitoyksikkö / toimipiste     Py Takatasku | Toimintakausi  2018-2019    |
| Osoite      Takaniitynpolku 1 Helsinki |
| Puhelin     09-310 29553 | Sähköpostiosoite     pk.takatasku@hel.fi |
| Päivämäärä jolloin esiopetuksen toimintasuunnitelma on käsitelty ja hyväksytty 29.10.2018      | Päiväkodin johtajan allekirjoitus ja nimenselvennys    Marina Anttila   |

|  |
| --- |
| **Oppimisympäristön ja pedagogisen toiminnan kuvaus**  (ryhmät, esiopetuksessa olevien lasten määrä, tilat, pedagogiset tai toiminnalliset ratkaisut ja painotukset)     Etutaskun esiopetuksessa olevia lapsia on 18: 14 esiopetusikäistä ja 4 5-vuotiasta. Esiopetus tapahtuu klo 8:30-15:30 välillä, neljä tuntia, lasten ympärivuorokautisen hoidon tarpeen mukaan. Tiloja esiopetusryhmällä on vakituisesti käytössä ryhmähuone, ryhmän eteistilat ja sali. Päiväkodin pihan lisäksi käytämme lähiympäristön mahdollisuudet hyväksi mm. puistot, urheilukentät, liikuntapaikat. Lasten turvallisuus otetaan huomioon oppimisympäristössä sisällä ja ulkona, kaikissa tilanteissa esim. päiväkodin ulkopuolelle suuntautuvilla retkillä lapsilla on turvaliivit päällä.Etutaskussa painotetaan luontoa, eri vuodenaikojen, tuulen ja veden ominaisuuksien, ilmiöiden tutkimista. Lisäksi lapset saavat vaikuttaa oman toimintaympäristön suunnitteluun ja sen muokkaamiseen. Toiminta on pedagogisesti ohjattua ja joka toinen viikko ryhmässä on lastenkokous.Lounaan jälkeen lapset menevät lepäämään satuhetkelle. Satuhetkillä tutustutaan monipuolisesti lasten kirjallisuuteen ja suoritetaan satudiplomi. Satuhetken jälkeen lapset tekevät ns. hiljaista työskentelyä esim. tehtäviä, piirtämistä, pelien pelaamista jne. Lapsilla on myös ennen välipalaa mahdollisuus leikkiin. Välipalan jälkeen on ohjattua eskaritoimintaa tai leikkiaikaa sisällä tai ulkona. Iltapäivisin mennään ulos porrastetusti. Tavoitteena on kaikille rauhallinen toiminta-, leikki- ja siirtymäaika. Toiminnassa painotetaan tekemällä, tutkimalla, havainnoimalla, etsimällä, kokeilemalla, kuuntelemalla, erehtymällä ja onnistumalla oppimista. Lapset saavat elämyksiä ja kokemuksia erilaisista tilanteista mm. retkillä ja toimintatuokioilla, liikkuen, itse tekemällä ja vertailemalla. Median ja medialaitteiden hyödyntäminen oppimisessa esim. videointi, valokuvaaminen, sanomalehdet, sarjakuvat, keskustelut esim. peleistä ja tv- ohjelmista. Käytössämme on myös erilaisia oppimispelejä mm. ekapeli, Stop Motion studio- animaatio – ohjelma- ja piirtämisohjelma Sand Draw hienomotoriikan harjoitteluun. Käytämme tablettia kuvaamiseen ja vertailuun, kuvaamme esim. syysmerkkejä luonnossa, muotojen etsintä oppimisympäristostä ja teemme myös kehollisesti kirjaimia ja numeroita. Ryhmätiloissa huomioimme, että lasten käytössä oleva välineistö on helposti lasten saatavissa ja esillä.Yhteistyökumppaneitamme ovat lähiympäristön kirjastot, kaupungin liikunta- ja ympäristövirasto esim. Liikuntamylly, liikennekaupunki, leikkipuistot, kaupungin museot, koulut, Malmin työväentalo, Syystien vanhustentalo, Ylä-Malmin eskarit, Ylä-Malmiin ala-asteen koulu. |
| **Laaja-alainen osaaminen** (mitä toimipistekohtaisia asioita ja toteuttamisen tapoja, miten lapset osallistuvat ja vaikuttavat toiminnan ja oppimisympäristön suunnitteluun?)     Toiminta on monipuolista, lapsen, hänen perheensä ja kulttuuria huomioivaa. Kannustamme ja autamme lasta kehittymään ja vahvistamaan itsetuntoaan, löytämään omat vahvuutensa ja olemaan ryhmän jäsen. Luodaan ryhmässä yhdessä lasten ja vanhempien kanssa avoin ja rehellinen ilmapiiri, jotta lapsen on turvallista ja mielekästä olla eskariryhmän jäsen.Tuemme itsestä huolehtimista, kouluvalmiuksien kasvua mm. fyysisen, psyykkisen ja sosiaalisen turvallisuuden kautta. Painotamme lapsen pitkäjänteistä ja omatoimista työskentelyä, sosiaalisia taitoja ja hyviä käytöstapoja. Arvostamme lapsuutta, oppimista ja oivaltamista sekä elämysten iloa.Tuemme yhdessä vanhempien kanssa lasta vastuuntuntoiseksi, itsenäiseksi ja hyvän itsetunnon omaavaksi, arvostamaan omaa itseään ja luottamaan itseensä. Lapsi oppii mm. retkillä kulkemaan liikenteessä, käyttämään erilaisia viestimiä ja havainnoimaan ympäristöään. Monilukutaitoa ja median käyttöä harjoitellaan monilla eri tavoin mm. kuvakortit, valokuva, tabletti, kirjat, lehdet, tv, video jne. Käytämme erilaisia tekstejä, sisaltöjä, keskusteluja huomioiden lasten kiinnostuksen kohteet sekä oppimisympäristön tarjoamat mahdollisuudet mediavälineet ja eri yhteistyötahot mm. kirjasto, kulttuurikeskus, museot. Tiedonhakua ja median käyttöä harjoitellaan sekä yhdessä lasten että vanhempien kanssa huomioiden kokemukset ja mielenkiinnon kohteet. Asioista keskustellaan säännöllisesti mm. leops keskustelut ja arvioinnit sekä lastenkokoukset arjen tilanteiden lisäksi.Harjoitellaan vuorovaikutus- ja ilmaisutaitoja turvallisesti ryhmässä ja pienryhmissä aikuisten kanssa/ draaman avulla. Opitaan taitoja kuunnella, tunnistaa ja ymmärtää eri näkemyksiä ja kulttuureja, jolloin opimme myönteisten ihmissuhteiden luomista ja ongelmaratkaisuja sekä yhteistyötaitoja. Lapset saavat kokeilla, tutkia ja pohtia ongelmanratkaisuja ensin itse erehdyksen ja tutkimuksen avulla. Lapset saavat erilaisia kokemuksia ja elämyksiä pienryhmissä/ tilanteissa. Lapset oppivat ajattelemaan ja tekemään asioita itse ja omatoimisesti. Lapset saavat kokea ja tietää, että he saavat aikuisen apua ja tukea.Lasten kiinnostuksen kohteet, tarpeet ja mielipiteet otetaan huomioon. Seinällä olevaan isoon kukkaan kirjataan näkyville lasten toiveita, joita voidaan toiminnan aikana lisätä ja tarkentaa. Lapset ovat itse vaikuttamassa omiin oppimistavoitteisiin ja menetelmiin. He oppivat arvioimaan itseään ja löytämään itselle ominaiset ja mielekkäät tavat oppia. Eskarit vaikuttavat toimintaan ja oppimisympäristön suunnitteluun arjen tilanteissa. Lapsia kuunnellaan ja ollaan aidosti läsnä, lastenkokouksissa saamme lasta kiinnostavat asiat esille.Oppimisessa käytetään tutkivaa, kokeilevaa ja elämyksellistä toimintaa. Lapset saavat säilyttää luontaisen mielenkiinnon uusia asioita kohtaan työskennesään projekti- ja teemamuotoisen oppimisen pohjalta.Tarjotaan mahdollisuus myös yksin puuhailuun. |
| **Oppimiskokonaisuudet, teemat, projektit**Alkusyksy on tutustumisen ja ryhmäytymisen aika.    Aikuinen havainnoi ja kartoittaa lasten taitoja esiopetusvuoden alussa ja arvioi niitä säännöllisesti. Aikuinen havainnoi lasten leikkiä ja lasten toimintaa. Projekti-ideoita kerätään haastattelemalla lapsia yksin ja ryhmässä. Projekteja suunnitellaan lasten kanssa. Seurataan vuodenkiertoa ja vietetään siihen liittyviä juhlia ja tapahtumia.Kädentaidot, kielellinen ja sosiaalinen yhteistoiminta teemoissa korostuu leikin ja toiminta kautta.Meri ja mereneläimet nousi esille lasten teema/ tutkimuskohteena. Sama teema on mukana myös draamassa: Poika ja valas. Sen lisäksi toisena teemana ovat liikennemerkit, liikenteen turvallisuus ja liikennesäännöt sekä vuoden aikojen vaihtelu, valon määrän muuttuminen, sekä valo ja varjo.Media ja tietokoneen mahdollistamat elokuvien tekeminen ja oppimis-ohjelmien käyttö kiinnostavat lapsia.  |
| **Toiminnan dokumentointi ja arviointi** Dokumentointi tehdään valokuvaamalla, piirtämällä, saduttamalla ja lasten kerrontaa kirjoittamalla.Käytetään erilaisia arviontilomakkeita lapsen taidoista.Hyödynnetään videointia ja puheen äänitystä.Käytetään valokuvia toiminnasta kertomisen ja sen arvioinnin tukena.Lapset ja aikuiset arvioivat säännöllisesti toimintaa, tehdään muutoksia tarvittaessa.     |
| **Huoltajien osallisuus** Järjestämme vanhempainillat pari kerta vuodessa. Vanhempainillassa vanhemmat saavat kertoa mielipiteensä siitä, mitä asioita halutaan painotettavan. Keskustelut Leopsin merkeissä vähintään kaksi kertaa vuodessa syventävät yhteistyötä. Päivittäiset keskustelut tuonti- ja hakutilanteissä, käytämme myös sähköpostia tai puhelinta. Tietoa saa myös ryhmän ilmoitustaululta. Vanhempaintoimikunnan kautta pääse osallistumaan yhteisiin hankeisiin. Vanhemmat ovat olleet myös aktiivisesti mukana retkillä. Vanhemmat ovat tervetulleita osallistumaan, suunnittelemaan ja toteuttamaan toimintaa. |
| **Yhteisöllinen oppilashuolto** (opetusryhmien hyvinvointi, kiusaamisen ehkäisy, sukupuolten tasa-arvo)Pienryhmätoiminta tukee yhdenvertaisuutta, osallisuutta ja sukupuolineutraalia toimintaa. Periaatteena on, että toimimme ryhmässä toisia auttaen ja kaikkien ollessa kavereita toistensa kanssa. Kiusaamiseen haluamme puuttua nopeasti ja keskustellen yhdessä lasten kanssa. Ryhmän aikuiset huolehtivat yhdessä myös ryhmän toiminnan linjauksien toteuttamisesta, jotta lapset tulevat kohdelluksi yhdenvertaisesti. Vapaan toiminnan aikana lapsilla on mahdollisuus luoda kaverisuhteitaan haluamallaan tavalla.Nämä ovat myös keinoja, joilla edistetään ryhmäytymistä, yhteisöllisyyttä, toisten kunnioittamista sekä sosiaalisia taitoja. Havainnoidaan ja ohjataan leikkejä, puututaan niihin tarvittaessa. Tehdään yhteistyötä kodin, koulun, lastenneuvolan, varhaisen tuen perhetyön, esiopetuksen kuraattorin, Sirpa Seppälän ja muiden tarvittavien tahojen kanssa. Laaditaan lapsen fyysistä ja sosiaalista oppimisympäristöä koskevat säännöt yhdessä lasten kanssa ja sitoudutaan niihin.  |
| **Eri kieli- ja kultturitaustaisten lasten suomi toisena kielenä opetuksen järjestelyt, äidinkielen tuki ja tarvittaessa valmistava opetus**Ryhmän toiminnoissa huomioidaan lapsen yksilölliset tarpeet mm. kuvatuki, selkokieli ja pienryhmätoiminta.Suomen kieltä harjoitellaan paljon leikin, pelien, kuvien, satujen kirjojen ja tabletti- ohjelmien kautta.      |
| **Yleistä, tehostettua ja erityistä tukea saavien lasten esiopetuksen järjestelyt****-Huomioimme lapsen erityistarpeet ohjatussa ja vapaassa toiminnassa.****- Tuemme lasta päivän eri tilanteissa ja ohjaamme häntä tarvittaessa toimimaan erilaisten ryhmien jäsenenä.****- Teemme yhteistyötä lasta tutkivien, hoitavien ja kuntouttavien tahojen kanssa.****-Kirjaamme lapsen tuen tarpeen ja siihen mahdollisesti liittyvät tukitoimet Leopsiin.****-Järjestelyt tarkentuvat lasten yksilöllisissä suunnitelmissa.**     Huoltajille kerrotaan poikkeavaan koulun aloitukseen liittyvistä asioista ja kuulemismenettelyistä. * Yksilölliset tehostetun ja erityisen tuen suunnitelmat kirjataan lapsikohtaisiin suunnitelmiin.
* Moniammatilliseen arviointikeskusteluun osallistuvat päiväkodin johtaja, lastentarhanopettaja, kiertävä erityislastentarhanopettaja sekä tarvittaessa suomi toisena kielenä -opettaja, neuvolan terveydenhoitaja tai muu asiantuntija.
 |
| **Esiopetuksen ja perusopetuksen välinen yhteistyö** (yhteistoimintasuunnitelma)Liite | Suunnitelman päivämäärä 12.09. 2018 |
| **Muut yhteistyötahot** **Kelto Mari Haapio****S2 Tiina Haaraoja****Malmin peruskoulun rehtori Tomi Ojanen****Esiopetuskuraattori Sirpa Seppälä****Terveydenhoitajat, toimintaterapeutit, puheterapeutit, psykologit.****Ylä- Malmin ala-asteen koulu****Malmin seurakunta****Malmintalo****Syystien vanhustentalo**      |